Държавен вестник, бр. 71, 2004 г., стр. 33

Б Р О Й  71
Д Ъ Р Ж А В Е Н   В Е С Т Н И К
С Т Р .  33
2. е с отнето разрешение за същата дейност
в срока на действие на решението за отнемане
на разрешението;
3. е с наложено наказание по ЗТТИ за срок
2 години считано от налагане и изтърпяване на
наказанието;
4. няма валидни лицензионни договори от-
носно марки тютюневи изделия и не притежава
търговски марки за тютюневи изделия към
датата на подаване на заявлението.
(6) В случай че е подал заявление в срока по
ал. 1, заявителят има право да продължи дей-
ността по производството на тютюневи изде-
лия до приключване на процедурата по издава-
не на безсрочно разрешение от Министерския
съвет, независимо дали срокът на едногодиш-
ното разрешение за производство на тютюневи
изделия е изтекъл.
(7) Решението на Министерския съвет се
съобщава на заявителя по реда на Закона за
административното производство. Отказът за
издаване на безсрочно разрешение за производ-
ство на тютюневи изделия може да се обжалва
по реда на Закона за Върховния администрати-
вен съд.
(8) При отказ за издаване на безсрочно раз-
решение заявителят може да извършва произ-
водство на тютюневи изделия до изтичане на
срока на издаденото едногодишно разрешение,
след което дейността се преустановява.
§ 4. Регистрите по чл. 2, ал. 3 и чл. 18, ал. 5 се
създават в срок до един месец от влизането в
сила на наредбата.
§ 5. Раздел II от глава трета влиза в сила от
1 януари 2005 г.
§ 6. Наредбата се приема на основание чл. 39
от Закона за тютюна и тютюневите изделия.
40337
ПОСТАНОВЛЕНИЕ № 192
ОТ 30 ЮЛИ 2004 Г.
за приемане на Наредба за условията и реда за
регистриране на цените на тютюневите изде-
лия от местно производство и от внос, търго-
вията с тютюневи изделия и контрола върху
търговията
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за услови-
ята и реда за регистриране на цените на тютю-
невите изделия от местно производство и от
внос, търговията с тютюневи изделия и кон-
трола върху търговията.
Преходни и заключителни разпоредби
§ 1. (1) Тютюневите изделия, облепени с
акцизен бандерол с отпечатана върху него цена,
определена по приложения № 1—3 към чл. 1,
ал. 1 от Постановление № 307 на Министерския
съвет от 2001 г. за определяне на цени на тютю-
невите изделия от местно производство и от
внос за вътрешния пазар, се продават по цени,
обозначени върху бандерола, до изчерпване на
количествата.
(2) Производителите и вносителите на тю-
тюневи изделия са длъжни в 14-дневен срок от
влизането в сила на постановлението да пода-
дат в съответната териториална данъчна дирек-
ция по мястото на регистрацията си справка-
декларация за наличните към 31 декември
2004 г. количества тютюневи изделия по ал. 1.
(3) Цените на тютюневите изделия по при-
ложения № 1—3 към чл. 1, ал. 1 от Постанов-
ление № 307 на Министерския съвет от 2001 г.
за определяне на цени на тютюневите изделия
от местно производство и от внос за вътреш-
ния пазар се считат за служебно регистрирани
и се вписват в регистъра по реда на Наредбата
за условията и реда за регистриране на цените
на тютюневите изделия от местно производ-
ство и от внос, търговията с тютюневи изде-
лия и контрола върху търговията, считано от
1 януари 2005 г.
§ 2. Отменят се:
1. Постановление № 307 на Министерския
съвет от 2001 г. за определяне на цени на тютю-
невите изделия от местно производство и от
внос за вътрешния пазар (обн., ДВ, бр. 112 от
2001 г.; изм. и доп., бр. 24 и 76 от 2002 г., бр. 19,
82 и 112 от 2003 г. и бр. 6 от 2004 г.).
2. Наредбата за условията и реда, по които се
образуват и прилагат цените на тютюневите
изделия на вътрешния пазар, приета с Поста-
новление № 246 на Министерския съвет от
2001 г. (обн., ДВ, бр. 96 от 2001 г.; изм., бр. 112
от 2001 г.).
§ 3. В Правилника за прилагане на Закона за
тютюна и тютюневите изделия, приет с Поста-
новление № 39 на Министерския съвет от 1994 г.
(обн., ДВ, бр. 18 от 1994 г.; изм. и доп., бр. 99 от
1994 г., бр. 86 от 1996 г., бр. 18 и 100 от 1997 г.,
бр. 60 и 114 от 1999 г., бр. 62, 78 и 96 от 2001 г. и
бр. 3 от 2003 г.) се правят следните изменения и
допълнения:
1. Създава се чл. 41а:
“Чл. 41а. Бандеролите се предоставят на за-
явителите в срок до 30 дни от заявяването им.”
2. Членове 48—51 се отменят.
3. Член 52а се изменя така:
“Чл. 52а. Забранява се продажбата на тютю-
неви изделия на вътрешния пазар, за които няма
регистрирана цена, както и на тютюневи изде-
лия, необлепени с бандерол.”
§ 4. Постановлението влиза в сила от 1 яну-
ари 2005 г.
Министър-председател:
Симеон Сакскобургготски
За главен секретар на Министерския съвет:
Галина Маринска